Oficialusis leidinys L 052 , 21/02/2004 p. 0037 - 0044



Komisijos reglamentas (EB) Nr. 308/2004 2004 m. vasario 20 d. dėl tam tikrų Kinijos Liaudies Respublikos kilmės prekių 2003 m. nepanaudotos kiekybinių kvotų dalies perskirstymo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. kovo 7 d. Tarybos reglamentą (EB) Nr. 520/94 [1], nustatantį Bendrijos kiekybinių kvotų administravimo tvarką, ypač jo 2 straipsnio 5 dalį ir 14 bei 24 straipsnius, kadangi: (1) 2003 m. kovo 3 d. Tarybos reglamentas (EB) Nr. 427/2003 [2] dėl pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui ir iš dalies keičiantis Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių nustatė metines tam tikrų Kinijos Liaudies Respublikos kilmės prekių, išvardytų to reglamento I priede, kiekybines kvotas. Toms kvotoms taikomos Reglamento (EB) Nr. 520/94 nuostatos. (2) Komisija priėmė Reglamentą (EB) Nr. 738/94 [3], nustatantį tam tikras taisykles, skirtas įgyvendinti Tarybos reglamentą (EB) Nr. 520/94. Šios nuostatos taikomos pirmiau minėtų kvotų, kurias reglamentuoja šio reglamento nuostatos, administravimui. (3) Valstybių narių kompetentingos institucijos, vadovaudamosi Reglamento (EB) Nr. 520/94 20 straipsniu, Komisijai pranešė 2003 m. numatytas, bet nepanaudotas kiekybines kvotas. (4) Nepanaudotų kvotų negalima perskirstyti, kol nepasibaigė 2003 m. (5) Išnagrinėjus gautus duomenis apie kiekvieną aptariamą prekę, galima spręsti, kad 2003 m. nepanaudotos kvotos 2004 m. turėtų būti perskirstytos, laikantis šio reglamento I priede numatytų kvotų kiekio apribojimų. (6) Reglamente (EB) Nr. 520/94 numatyti kitokie administravimo metodai buvo išanalizuoti ir manoma, kad reikėtų patvirtinti metodą, kuris remiasi tradiciniais prekybos srautais. Taikant šį metodą, kvotos dalys yra dalijamos į dvi papildomas dalis, kurių viena yra skirta tradiciniams importuotojams, o kita – kitiems pareiškėjams. (7) Paaiškėjo, kad tai – geriausias būdas susirūpinusių ir siekiančių išvengti prekybos srautų svyravimų Bendrijos importuotojų verslo tęstinumui užtikrinti. (8) Pagal šį reglamentą perskirstyti kiekiai turėtų būti dalijami naudojant tuos pačius kriterijus, kaip ir paskirstant 2003 m. kvotas. (9) Būtina supaprastinti formalumus, kurių privalo laikytis tradiciniai importuotojai, kurie skirstant 2004 m. Bendrijos kvotas jau turėjo išduotas importo licencijas. Kompetentingos administruojančios institucijos jau turi privalomus visų tradicinių importuotojų 1998 m. arba 1999 m. importo duomenis. Todėl skirstant 2004 m. kvotas, pastariesiems pateikiant prašymus naujai licencijai gauti, užtenka pridėti ankstesnių licencijų kopijas. (10) Siekiant optimalaus kvotų panaudojimo, reikėtų imtis priemonių tam, kad ne tradiciniams importuotojams paliktos kvotų dalies skirstymo sąlygos būtų geriausios. Todėl būtų tikslinga, kad proporcingai prašomam kiekiui skirstoma kvotų dalis, kartu tikrinant faktiškai pateiktas importo licencijų paraiškas, būtų išduodama tiktai tiems importuotojams, kurie gali įrodyti, kad 2003 m. gavo ir pasinaudojo bent 80 procentų aptariamos prekės importo licencijos kiekio. Kiekį, kurio gali prašyti ne tradicinis importuotojas, taip pat turėtų apriboti tam tikras nustatytas kiekis arba vertė. (11) Kvotų skirstymo tikslais būtina nustatyti importuotojų paraiškų licencijoms gauti pateikimo laikotarpį. (12) Siekiant optimalaus kvotų panaudojimo, licencijų paraiškose avalynės importui pagal kvotas, jei avalynė turi kelis KN kodus, privaloma nurodyti kiekvienam KN kodui prašomus kiekius. (13) Šalys narės privalo pranešti Komisijai apie gautas importo licencijų paraiškas, vadovaudamosi Reglamento (EB) Nr. 520/94 8 straipsnyje nustatyta tvarka. Duomenys apie tradicinių importuotojų ankstesnius importo kiekius turi būti pateikti tokiais pačiais vienetais, kurie yra pateikiami minėtoje kvotoje. (14) Atsižvelgiant į faktą, kad 2004 m. gruodžio 31 d. kvotų sistema pasibaigs, importo licencijų perskirstymo terminas baigiasi 2004 m. gruodžio 31 d. (15) Šios priemonės atitinka Reglamento (EB) Nr. 520/95 22 straipsniu įkurto Kvotų administravimo komiteto nuomonę, PRIĖMĖ ŠĮ REGLAMENTĄ: 1 straipsnis Šiuo reglamentu nustatomos specialiosios 2003 m. kiekybinių kvotų dalių, į kurias daroma nuoroda Tarybos reglamente (EB) Nr. 427/2003 ir kurios buvo nepanaudotos 2003 m., perskirstymo 2004 m. nuostatos. 2003 m. nepanaudoti kiekiai perskirstomi apsiribojant šio reglamento I priede nustatytais kiekiais arba vertėmis. Specialioms šio reglamento nuostatoms taikomas Reglamentas (EB) Nr. 738/94. 2 straipsnis 1. Pirmame straipsnyje nurodytos kvotos skirstomos naudojantis metodu, kuris remiasi tradiciniais prekybos srautais, į kuriuos daroma nuoroda Reglamento (EB) Nr. 520/94 2 straipsnio 2 dalies a punkte. 2. Kiekvienos tradiciniams ir ne tradiciniams importuotojams numatytos kiekybinės kvotos dalys yra išdėstytos šio reglamento II priede. 3. a) Ne tradiciniams importuotojams "atidėta" dalis paskirstoma naudojantis metodu, kuris remiasi paskirstymu pagal prašomus kiekius; vieno importuotojo prašomas kiekis negali viršyti III priede nurodyto kiekio. Teikti paraiškas importo licencijoms turi teisę tik importuotojai, galintys įrodyti importavę mažiausiai 80 % prekių kiekio, kuriam buvo suteikta importo licencija, remiantis Komisijos reglamentu (EB) Nr. 2077/2002 [4]. b) Operatoriai, kurie laikomi susijusiais asmenimis, kaip apibrėžta Reglamento (EEB) Nr. 2454/93 [5] 143 straipsnyje, paraiškoje nurodytoms prekėms gali pateikti tik vieną paraišką licencijai gauti tai kvotos daliai, kuri atidėta ne tradiciniams importuotojams. Kartu su teiginiu, kurį reikalaujama pasirašyti pagal Reglamento (EB) Nr. 738/95 3 straipsnio 2 dalies g punktą, licencijos paraiškoje ne tradicinei kvotai teigiama, kad paraiškos teikėjas nėra susijęs su jokiu operatoriumi, teikiančiu paraišką aptariamai ne tradicinei kvotai. 3 straipsnis Paraiškos importo licencijoms pateikiamos šio reglamento IV priede išvardytoms kompetetingoms institucijoms nuo kitos dienos po to, kai šis reglamentas paskelbtas Europos Sąjungos oficialiajame leidinyje iki 2004 m. kovo 10 d. 15.00 val. Briuselio laiku. 4 straipsnis 1. Kiekvienos tradiciniams importuotojams atidėtos kvotos dalies tikslais, "tradiciniais" importuotojais laikomi tie importuotojai, kurie gali įrodyti, kad 1989 arba 1999 kalendoriniais metais yra importavę prekes. 2. Reglamento (EB) Nr. 520/95 7 straipsnyje nurodyti patvirtinantys dokumentai yra susiję su išleidimu į laisvą apyvartą 1998 arba 1999 kalendoriniais metais, kaip nurodyta importuotojo, tų Kinijos Liaudies Respublika kilmės prekių, patenkančių į kvotą, kuriai buvo pateikta paraiška. 3. Užuot pateikdami Reglamento (EB) Nr. 520/95 7 straipsnio pirmojoje įtraukoje nurodytus dokumentus, kartu su licencijų paraiškomis pareiškėjai gali pridėti kompetetingų šalies institucijų išduotus ir patvirtintus dokumentus, remiantis turima muitinės informacija, kuri patvirtina, kad 1998 arba 1999 kalendoriniais metais patys importuotojai arba, tam tikrais atvejais, operatoriai, kurių verslą jie perėmė, vykdė aptariamų prekių importą. Pareiškėjai jau turintys 2004 m. išduotas licencijas pagal Komisijos reglamentą (EB) Nr. 1956/2003 [6] arba pagal Komisijos reglamentą (EB) Nr. 215/2004 [7] prekėms, kurioms taikoma licencijos paraiška, kartu su licencijos paraiška gali pridėti ankstesnių licencijų kopiją. Tokiu atveju savo licencijos paraiškoje jie nurodo bendrą aptariamų prekių importo kiekį per pasirinktą ataskaitinį laikotarpį. 5 straipsnis Ne vėliau kaip iki 2004 m. balandžio 1 d. 10.00 val. Briuselio laiku valstybės narės praneša Komisijai importo licencijų paraiškų skaičių ir bendrą kiekį, o kalbant apie tradicinių importuotojų paraiškas – ankstesnius tradicinių importuotojų importuotų prekių kiekius per pasirinktą ataskaitinį laikotarpį, nurodytą šio reglamento 4 straipsnio 1 dalyje. 6 straipsnis Nuo visos pagal 5 straipsnį reikalaujamos informacijos gavimo dienos praėjus ne daugiau kaip 30 dienų Komisija patvirtina kiekybinius kriterijus, kuriais turi naudotis kompetentingos nacionalinės institucijos, vertindamos importuotojų paraiškas. 7 straipsnis Importo licencijos galioja iki 2004 m. gruodžio 31 d. 8 straipsnis Šis reglamentas įsigalioja jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. vasario 20 d. Komisijos vardu Pascal Lamy Komisijos narys [1] OL L 66, 1994 3 10, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [2] OL L 65, 2003 3 8, p. 1. Reglamentas su pakeitimais, padarytais Reglamentu (EB) Nr. 1985/2003 (OL L 295, 2003 11 13, p. 43). [3] OL L 87, 1994 3 31, p. 47. Reglamentas su paskutiniais pakeitimais, padarytais Reglamentu (EB) Nr. 983/96 (OL L 131, 1996 6 1, p. 47). [4] OL L 319, 2002 11 23, p. 12. [5] OL L 253, 1993 10 11, p. 1. [6] OL L 289, 2003 11 7, p. 10. [7] OL L 36, 2004 2 7, p. 10. -------------------------------------------------- I PRIEDAS Numatomi perskirstyti kiekiai Produkto aprašymas | SS/KN kodas | Perskirstyti kiekiai | Avalynė, nurodyta prie SS/KN kodų | ex640299 | 9720296 poros | 640351640359 | 1577200 porų | ex640391ex640399 | 1966283 poros | ex640411 | 4169083 poros | 64041910 | 10151135 poros | Stalo reikmenys, porcelianiniai arba kiniškojo porceliano virtuvės reikmenys, nurodyti prie SS/KN kodo | 691110 | 10983 tonos | Keraminiai stalo reikmenys, virtuvės reikmenys ir kiti namų apyvokos bei tualeto reikmenys, išskyrus porcelianinius arba kiniškojo porceliano: | 691200 | 16565 tonos | -------------------------------------------------- II PRIEDAS Kvotų paskirstymas Produkto aprašymas | SS/KN kodas | Tradiciniams importuotojams skirta dalis 75 % | Netradiciniams importuotojams skirta dalis 25 % | Avalynė, nurodyta prie SS/KN kodų | ex640299 | 7290222 poros | 2430074 poros | 640351640359 | 1182900 porų | 394300 porų | ex640391ex640399 | 1474712 porų | 491571 pora | ex640411 | 3126812 porų | 1042271 pora | 64041910 | 7613351 pora | 2537784 poros | Stalo reikmenys, porcelianiniai arba kiniškojo porceliano virtuvės reikmenys, nurodyti prie SS/KN kodo | 691110 | 8237 tonos | 2746 tonos | Keraminiai stalo reikmenys, virtuvės reikmenys ir kiti namų apyvokos bei tualeto reikmenys, išskyrus porcelianinius arba kiniškojo porceliano, nurodytus prie SS/KN kodo | 691200 | 12424 tonos | 4141 tona | -------------------------------------------------- III PRIEDAS Didžiausias kiekis, kurio gali prašyti visi netradiciniai importuotojai Produkto aprašymas | SS/KN kodas | Iš anksto nustatytas didžiausias kiekis | Avalynė, nurodyta prie SS/KN kodų | ex640299 | 5000 porų | 640351640359 | 5000 porų | ex640391ex640399 | 5000 porų | ex640411 | 5000 porų | 64041910 | 5000 porų | Stalo reikmenys, porcelianiniai arba kiniškojo porceliano virtuvės reikmenys, nurodyti prie SS/KN kodo | 691110 | 5 tonos | Keraminiai stalo reikmenys, virtuvės reikmenys ir kiti namų apyvokos bei tualeto reikmenys, išskyrus porcelianinius arba kiniškojo porceliano, nurodytus prie SS/KN kodo | 691200 | 5 tonos | -------------------------------------------------- IV PRIEDAS Valstybių narių kompetentingų nacionalinių valdžios institucijų sąrašas 1. BELGIQUE/BELGÏE Service public fédéral Économie, PME, Classes moyennes & énergie Administration du Potentiel économique Politiques d'accès aux marchés, Service Licences Federale Overheidsdienst Economie, K.M.O., Middenstand en Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60, Rue Général-Leman 60 B-1040 Brussel/Bruxelles Tél./Tel.: (32-2) 206 58 16 Télécopieur/Fax: (32-2) 230 83 22/231 14 84 2. DANMARK Erhvervs- og Boligstyrelsen Vejlsøvej 29 DK-8600 Silkeborg Tlf. (45) 35 46 64 30 Fax (45) 35 46 64 01 3. DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn Tel. (49) 619 69 08-0 Fax (49) 619 69 42 26/(49) 619 69 08-800 4. GREECE Ministry of Economy & Finance General Directorate of Policy Planning & Implementation Directorate of International Economic Issues 1, Kornarou Street GR- 105-63 Athens Tel.: (30-210) 328-60 31/328 60 32 Fax: (30-210) 328 60 94/328 60 59 5. ESPAÑA Ministerio de Economía y Hacienda Dirección General de Comercio Exterior Paseo de la Castellana 162 E-28046 Madrid Tel.: (34) 913 49 38 94/913 49 37 78 Fax: (34) 913 49 38 32/913 49 37 40 6. FRANCE Service des titres du commerce extérieur 8, rue de la Tour-des-Dames F-75436 Paris Cedex 09 Tél. (33) 155 07 46 69/95 Télécopieur (33) 155 07 48 32/34/35 7. IRELAND Department of Enterprise, Trade and Employment Licensing Unit, Block C Earlsfort Centre Hatch Street Dublin 2 Ireland Tel. (353-1) 631 25 41 Fax (353-1) 631 25 62 8. ITALIA Ministero Attività Produttive Direzione Generale Politica Commerciale e la Gestione del regime degli scambi Div. VII Viale Boston 25 I-00144 Roma Tel. (39-6) 599 32489/(39-6) 599 32487 Fax (39-6) 592 55 56 9. LUXEMBOURG Ministère des affaires étrangères Office des licences Boîte postale 113 L-2011 Luxembourg Tel. (352) 22 61 62 Fax (352) 46 61 38 10. NEDERLAND Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10 11. ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Tel. (43-1) 71 10 00 Fax (43-1) 711 00 83 86 12. PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo, Edifício da Alfândega de Lisboa Largo do Terreiro do Trigo P-1100 Lisboa Tel.: (351-21) 881 4263 Fax: (351) -21881 4261 13. SUOMI Tullihallitus/Tullstyrelsen Erottajankatu/Skillnadsgatan 2 FIN-00101 Helsinki/Helsingfors P./Tel: (358-9) 6141 F. (358-9) 614 28 52 14. SVERIGE Kommerskollegium Box 6803 S-113 86 Stockholm Tfn (46-8) 690 48 00 Fax (46-8) 30 67 59 15. UNITED KINGDOM Department of Trade and Industry Import Licensing Branch Queensway House West Precinct Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57 --------------------------------------------------